als_Latn dik_Latn sag_Latn
Leonard Trebicka
“Kemi marrë më të mirën në Spanjë, ku kemi zhvilluar një fazë të shkëlqyer përgatitore. Gjithçka shkoi si jo më mirë dhe tashmë që jemi kthyer në Shqipëria mund të them se jemi plotësisht gati”, – thekson mes të tjerash në intervistën e mëposhtme për “Sport Ekspres” trajneri i Skënderbeut, Mirel Josa. Ai pohon se e ka të plotë grupin, ndërkohë që dy fazat i parashikon shumë të vështira.
- Josa, cili është gjykimi juaj për periudhën e stërvitjes në Spanjë?
– Jam shumë i kënaqur, sepse kemi përballuar një fazë përgatitore pa pësuar dëmtime të shumta. Dhe kjo nuk është pak.
- Në këtë periudhë keni luajtur edhe shumë ndeshje, madje brenda pak ditësh. Mos është prishur programi stërvitor?
– Në mënyrë kategorike jo. Para se të niseshim, e dinim se gjatë qëndrimit në Spanjë do të luanim kaq ndeshje miqësore. Për këtë ndërtuam dhe programin tonë, duke përfshirë brenda tij edhe miqësoret.
- Sa ju kanë shërbyer këto miqësore?
– Na kanë shërbyer shumë, sepse një pjesë të mirë të këtyre takimeve e kemi luajtur me skuadra të njohura.
- Të paktën dy miqësore i keni luajtur pa u “mbushur mirë me frymë” atje…
– Skuadra ka shkuar e përgatitur atje. Kjo nuk është fazë e mirëfilltë, por një periudhë kalimtare. Dhe si e tillë shërben vetëm për disa gjëra, shumë më ndryshe nga një fazë përgatitore. Pra, lojtarët nuk është se nuk kanë qenë në gjendje fizikisht që në takimin e parë .
- Nga 6 takime, vetëm 2 fitore dhe shumë gola të pësuar. Cili është komenti juaj?
– E kam thënë gjithnjë se në një periudhë si kjo, më tepër se për rezultatet, jemi të interesuar për të parë të gjithë lojtarët në gjendje loje. Kam mbetur i kënaqur me të gjithë ata që kanë luajtur në këto ndeshje.
- Edhe me Stojkovin, blerjen më të fundit të Skënderbeut?
– Për këtë lojtar mund të them dy gjëra. Së pari, duke qenë se ka kohë pa luajtur, gjendja e tij fizike nuk është ajo më e mira. Dhe së dyti nuk ka luajtur më tepër se 20 minuta në një prej këtyre ndeshjeve.
- A mund të luajnë bashkë në sulm Stojkov, Martins dhe Peter?
– Mendoj se jo. Më duhet të pranoj se do të vazhdojmë të luajmë në pjesën më të madhe me dy lojtarë në sulm, në ndeshje të caktuara mund të zgjedhim edhe tre. Skuadra ka më tepër se tre sulmues. Vend ka për dy lojtarë, për sa kohë do të luajmë vetëm me dy në sulm.
- Duke qenë te sulmuesit. Flitet edhe për një ardhje të mundshme të Xhejmsit te Skënderbeu. Ju jeni në dijeni?
– Të jem i sinqertë, jo. Pastaj, kam shumë lojtarë sulmi dhe nuk dua ta prish këtë grup.
- Vetë presidenti Takaj ka thënë se kërkon edhe një sulmues, i cili, sipas tij, do të jetë nga kampionati ynë?
– Nëse do të ketë një sulmues më të mirë se këta që ne kemi në skuadër, është i mirëpritur. Për mua, skuadra është në rregull dhe gati për start.
- Ndeshja e parë me Elbasanin. Si e mendoni?
– E përsëris se jemi plotësisht gati. Eshtë një ndeshje si gjithë të tjerat, shumë e vështirë. Bëhet e tillë, sepse kundërshtari do të të kërkojë të gabojë sa më pak, aq më tepër në shtëpi.
- Si i parashikoni dy fazat e tjera?
– Shumë më të forta se dy fazat e luajtura, ndaj dhe kërkohet përqendrim më i madh.
- Gjatë merkatos së dimrit janë afruar te Skënderbeu vetëm Latifi dhe Stojkov, kurse rivalët kanë bërë më shumë blerje…
– Ne gjithnjë kemi parë vetëm punën tonë dhe në asnjë rast atë të skuadrave të tjera. Nëse ato kanë bërë shumë blerje, mendoj se duhet të kenë pasur nevojë për të tjerë lojtarë.
- Kur thatë se dy fazat e tjera janë më të forta se dy të luajturat, doni të thoni se edhe titulli është më i vështirë?
- Patjetër. Asnjëherë nuk kam folur për titull të fituar në kushte, kur kampionati luhet ende. Sigurisht që gjithnjë kam thënë se Skënderbeu edhe këtë sezon ka grupin e duhur të lojtarëve për të fituar maksimumin. Për titullin flasim, kur të kemi shkuar te ky moment.
hat_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn